***ТӨСӨЛ***

ЗАМ, ТЭЭВРИЙН ХӨГЖЛИЙН САЙДЫН ТУШААЛ

*Журам батлах тухай*

 Монгол Улсын Засгийн газрын тухай хуулийн 24 дүгээр зүйлийн 2 дахь хэсэг, “Авто замын тухай” хуулийн 10 дугаар зүйлийн 10.1.9, 11 дүгээр зүйлийн 11.1.6, 24 дүгээр зүйлийн 24.5 дахь заалтыг тус тус үндэслэн ТУШААХ НЬ:

 1. “Олон улс, улсын чанартай авто замд тээврийн хэрэгслийн хөдөлгөөний эрчмийн тооллого хийх журам”-ыг хавсралтаар баталсугай.

 2. Олон улс, улсын чанартай авто замд тээврийн хэрэгслийн хөдөлгөөний эрчмийн тооллого хийх ажлыг батлагдсан журмын дагуу зохион байгуулахыг “Зам, тээврийн хөгжлийн төв” ТӨҮГ /Р.Буд/-т даалгасугай.

 3. Ажлын хэрэгжилтэд хяналт тавин шаардлагатай арга хэмжээг авч ажиллахыг Авто замын тээврийн бодлогын хэрэгжилтийг зохицуулах газар /Э.Энхбат/, холбогдох санхүүжилтийг зохих журмын дагуу олгож байхыг Бодлого, төлөвлөлтийн газар /Р.Мэргэн/ нарт тус тус үүрэг болгосугай.

4. Энэхүү журам батлагдсантай холбогдуулан Зам, тээврийн сайдын 2016 оны 57 дугаар тушаалыг хүчингүй болсонд тооцсугай.

САЙД ..........................

Зам, тээврийн хөгжлийн сайдын 2018 оны ... дугаар

сарын ... -ны өдрийн ... дугаар тушаалын хавсралт

**ОЛОН УЛС, УЛСЫН ЧАНАРТАЙ АВТО ЗАМД**

**ХӨДӨЛГӨӨНИЙ ЭРЧМИЙН ТООЛЛОГО ХИЙХ ЖУРАМ**

**НЭГ. Ерөнхий**

1.1. Энэхүү журмын зорилго нь олон улс, улсын чанартай авто замд тээврийн хэрэгслийн хөдөлгөөний эрчмийн тооллого хийх /цаашид хөдөлгөөний эрчмийн тооллого гэх/ ажлыг төлөвлөх, зохион байгуулж гүйцэтгэх, санхүүжүүлэх, хяналт тавихтай холбоотой үүсэх харилцааг зохицуулахад оршино.

1.2. Монгол Улсын авто замын сүлжээний хэтийн болон дунд хугацааны төлөвлөлт, техник эдийн засгийн үндэслэл, үр ашгийн тооцоо хийх, авто зам, гүүрийн барилга, засвар, арчлалтын ажлын хөрөнгө оруулалтын дэс дарааллыг тогтоох, авто замын салбарын хөрөнгө оруулалтыг тодорхойлох үндсэн өгөгдлийг бий болгох, авто замын төлбөр хураах үйл ажиллагаанд хяналт тавих зорилгоор авто замын хөдөлгөөний эрчмийн тооллогыг хийнэ.

1.3. Авто замын судалгаа, шинжилгээ хөгжлийн асуудал эрхэлсэн байгууллага нь авто замын хөдөлгөөний эрчмийн тооллого хийх төлөвлөгөө, ажлын даалгаврыг өмнөх жилийн 12 дугаар сарын 15-ны дотор боловсруулан Авто замын асуудал эрхэлсэн төрийн захиргааны төв байгууллага /цаашид “Захиалагч” гэх/-аар батлуулан, гэрээ байгуулж, хэрэгжилтийг зохион байгуулж ажиллана.

 1.4. Авто замын судалгаа, шинжилгээ хөгжлийн асуудал эрхэлсэн байгууллага нь жил бүрийн 02 дугаар сарын 01-ний дотор хөдөлгөөний эрчмийн тооллого хийх гэрээг Гүйцэтгэгчтэй байгуулж гүйцэтгүүлэх бөгөөд үр дүнг нэгтгэж хагас жилийн тайланг жил бүрийн 07 дугаар сарын 30-ны дотор, бүтэн жилийн нэгдсэн тайланг 11 дүгээр сарын 30-ны дотор Захиалагчид хүргүүлнэ.

1.5. Захиалагчийн саналаар журмын 1.4.-д заасан чиг үүргийг сонгон шалгаруулсны үндсэн дээр өөр байгууллага, хуулийн этгээдээр гүйцэтгүүлж болно.

 1.6. Авто замын ангилал, ач холбогдол, хучилтын төрөл, хөдөлгөөний эрчим зэргийг харгалзан тооллого хийх цэгийн тоо, байршил, хугацааг Ажлын даалгаварт тусгаж өгнө. Тооллогын цэгийн тоо, байршлыг сонгохдоо авто замын уулзвар огтлолцол, гүүр, төлбөр авах цэг, томоохон сум, суурин газрын ойролцоо зэрэг хөдөлгөөнийг хянах боломжтой, аялал үүсч, сарних магадлалтай байршлуудыг харгалзана.

 1.7. Ажлын даалгаварт тооллого хийх цэгийн байршил, жилд тоолох тоо, тооллогын үргэлжлэх хугацааг тогтоохдоо дараах зарчмыг баримтална. Үүнд: Хатуу хучилттай авто зам шинээр барих буюу шинэчлэлт хийхээр төлөвлөгдсөн эсвэл хийгдсэн эсэх, тухайн бүс нутагт нийгэм, эдийн засгийн онцгой томоохон өөрчлөлт гарсан эсэх, хөдөлгөөний эрчмийн тоо, бүрэлдэхүүнд гарсан өөрчлөлт, төлбөр авах цэгтэй эсэх зэргийг харгалзан тусгана. Үүнд:

- Хатуу хучилттай авто зам шинээр барих буюу шинэчлэлт хийхээр төлөвлөгдсөн авто замын чиглэлийн дагуу хамгийн багадаа 5 жилийн тооллогын үр дүн судалгааны материал бий болсон байх;

- Хатуу хучилттай авто зам шинээр барих буюу шинэчлэлт хийхээр төлөвлөгдсөн авто замд хагас жил тутам, 48 цагаас багагүй хугацаагаар хийх;

- Улсын чанартай авто замын чиглэл тус бүр дээр 1-2 цэгт хөдөлгөөний эрчмийн тооллогыг хагас жил тутам, 24 цагаас багагүй хугацаагаар хийх;

- Хөдөлгөөний эрчим нь өмнөх жилийн тооллогын дүнгээс 20%-аас багагүйгээр өөрчлөгдсөн авто замд улирал тутам, 72 цагаас багагүй хугацаагаар хийх;

- Авто замын төлбөр авах цэгийн дэргэд, улирал тутам, 72 цагаас багагүй хугацаагаар хийсэн байх;

- Шинээр баригдсан буюу их засвар шинэчлэлт хийсэн хатуу хучилттай авто замд дараагийн 3-5 жилийн хугацаанд хагас жил тутамд, 72 цагаас багагүй хугацаанд хийх;

1.8. Авто замын хөдөлгөөний эрчим огцом нэмэгддэг зарим онцгой өдрүүд /Цагаан сар, Улсын баяр наадам, тэмдэглэлт ой гэх мэт/-д оргил цагийн тооллого хийх бөгөөд эдгээр цэгийн байршил, хугацааг гэрээ, Ажлын даалгаварт тусгана.

1.9. Авто замын судалгаа, шинжилгээ хөгжлийн асуудал эрхэлсэн байгууллага нь тооллого хийх, тайлан мэдээг нэгтгэх, мэдээллийг боловсруулах ажлыг боловсронгуй болгох зорилгоор шинэ арга аргачлал, дэвшилтэт программ хангамж, Монгол орны нөхцөл, цаг уурын онцлогт тохирох автоматжуулсан тоног төхөөрөмж, техник хэрэгсэл нэвтрүүлэх ажлыг хариуцан Захиалагчтай зөвшилцөн зохион байгуулна.

1.10. Авто замын судалгаа, шинжилгээ хөгжлийн асуудал эрхэлсэн байгууллага нь гэрээ байгуулсан гүйцэтгэгчийн ИТА, тоологчдод жил бүрийн 1-2 дугаар сард багтаан сургалт зохион байгуулж, тооллого, судалгааны ажлын зорилго, ач холбогдлыг таниулах, хариуцлагыг дээшлүүлэх, чанартай гүйцэтгэх, үнэн бодит тооллого хийх, тооллогын дүнг нэгтгэхэд тавигдах шаардлага зэргийн талаар тайлбарлаж таниулах үүрэгтэй.

**ХОЁР. Хөдөлгөөний эрчмийн тооллого**

2.1. Гүйцэтгэгч нь Ажлын даалгаварт заасан нэр бүхий цэгүүдэд тооллогын ажлыг энэхүү журам, ажил гүйцэтгэх гэрээ, ажлын даалгавар болон холбогдох стандартын дагуу хийнэ. Нэг удаагийн тооллогын үргэлжлэх хугацаа /24, 48, 72 цаг/, ажиллах тоологчдын тоог гэрээгээр зохицуулна.

2.2. Гүйцэтгэгч нь тооллого хийх үед байрлах байр, унаа, тооллого хийж байгаа тухай мэдээллийн самбар, шаардагдах бусад бэлтгэлийг хангаж, тоологч нарт тооллого судалгаа хийх журам, хөдөлгөөний аюулгүй ажиллагааны дүрмийг танилцуулан зааварчилгаа өгнө.

2.3 Авто замын чиглэл тус бүрээр зорчиж буй тээврийн хэрэгслийн хөдөлгөөний бүрэлдэхүүнийг уг журмын 2.4-д заасан тээврийн хэрэгслийн төрлөөр ангилан тоолж энэхүү журмын 1 дүгээр хавсралтад заасан маягтын дагуу хоногоор /24 цагаар/ нэгтгэж гаргана. Тооллогыг автомат тоологч аппарат, видео камер ашиглан хийж болно.

 2.4. Тээврийн хэрэгслийн төрлийг дараах байдлаар ангилж тоолно. Үүнд:

• Суудлын машин /8 хүртэл хүний суудалтай тээврийн хэрэгсэл/;

• Бага оврын ачааны автомашин /2 тэнхлэгтэй 18.0 тонн хүртэл бүх жинтэй тээврийн хэрэгсэл/;

• Дунд оврын ачааны автомашин /3-4 тэнхлэгтэй, 25 тонн хүртэл бүх жинтэй тээврийн хэрэгсэл/;

• Том оврын ачааны автомашин /4 болон түүнээс дээш тэнхлэгтэй 25-аас дээш тоннын бүх жинтэй тээврийн хэрэгсэл/;

• Жижиг автобус: 24 хүртэл хүний суудалтай

• Том автобус: 24-өөс дээш хүний суудалтай

• Тусгай зориулалтын машин механизм

• Мотоцикл

2.5. Тооллогын маягтад авто замын чиглэл, дугаар, тооллого, судалгаа хийж буй газрын нэр, тооллого хийсэн он, сар, өдөр, гарагийг тодорхой, гаргацтай бичсэн байх шаардлагатай. Авто замын дугаар, чиглэлийн нэр, тооллого хийгдэж буй цэгийн нэрийг гэрээнд зааснаар бичнэ. Авто замын хөдөлгөөний нэг чиглэлд нэг хоногт 1 ш маягт ашиглана.

 2.6. Тооллогын ажлын үнэн бодит байдалд хяналт тавих үүднээс авто замын судалгаа, шинжилгээ хөгжлийн асуудал эрхэлсэн байгууллага нь тооллого явагдаж буй цэгүүдэд түүвэрлэсэн байдлаар хяналтын тооллого явуулна.

 2.7. Хяналтын тооллогыг Төлбөр авах цэгийн видео камерийг ашиглан хийж болох бөгөөд аргачлалыг Авто замын судалгаа, шинжилгээ хөгжлийн асуудал эрхэлсэн байгууллага батлан гаргана.

**ГУРАВ. Аялал үүсэх, шингэх цэгийн судалгаа**

 3.1. Аялал үүсэх, шингэх цэгийн судалгаа гэдэг нь жолооч нараас замын нөхцөл байдал, аяллын чиглэлийг мэдэх, хөдөлгөөний эхлэлийн болон төгсгөлийн цэгийг тогтоох үүднээс зарим шаардлагатай зүйлсийг тодруулан асуух судалгааг хэлнэ.

3.2. Аялал үүсэх, шингэх цэгийн судалгааг зөвхөн шаардлагатай тохиолдолд автотээврийн байгууллагын захиалга, санхүүжилтээр хөдөлгөөний эрчмийн тооллоготой хамтруулан хийж болно. Аялал үүсэх, шингэх цэгийн судалгааг хөдөлгөөний эрчим багатай цэгүүдэд бүх тээврийн хэрэгслээс авах бөгөөд эрчим ихтэй цэгүүдэд төлөөлөх боломжтой тодорхой хувиас авч болно.

 3.3. Гүйцэтгэгч аялал үүсэх, шингэх цэгийн судалгааг хийхдээ тухайн орон нутгийн Замын цагдаагийн алба, тээвэр зохицуулалт хариуцсан холбогдох байгууллагатай хамтран ажиллаж, замын хөдөлгөөний зохицуулагч, автотээврийн хяналтын улсын байцаагчийг түр хугацаагаар ажиллуулна.

 3.4. Замын хөдөлгөөний зохицуулагч, автотээврийн улсын байцаагч нь тухайн авто замаар зорчиж буй тээврийн хэрэгслийг зогсоох үүрэгтэй бөгөөд тоологч энэхүү журмын 2 дугаар хавсралтад заагдсан маягтийн дагуу асуулга авна. Судалгааг хөдөлгөөний чиглэл тус бүрт өөр өөр хуудсан дээр хийнэ.

 3.5. Аялал үүсэх, шингэх цэгийн судалгаа авах маягтад дараах асуултууд байна. Үүнд:

- Судалгаа авч буй цаг, минут;

- Тээврийн хэрэгслийн улсын дугаар;

- Тээврийн хэрэгслийн төрөл, марк;

- Анх гарсан аймаг, сум, суурин газрын нэр;

- Хүрэх газар /аймаг сум, суурин газар/;

- Суудлын тэрэг, автобусны зорчигчдын тоо

- Ачааны машины тээвэрлэж буй ачааны төрөл, жин /тн/

- Замын байдал /сайн, дунд, муу/, шалтгаан /дэржигнүүртэй,халтиргаатай.../

 3.6. Асуулга авч байх үед тоологчид нь зогсоолын зохион байгуулалт, хөдөлгөөний аюулгүй байдлыг хангаж, зориулалтын гэрэл ойлгогч бүхий хувцас хэрэглэл хэрэглэсэн байх бөгөөд жолооч нарт аль болох төвөг учруулахгүй хөнгөн шуурхай ажиллана.

**ДӨРӨВ. Ажлын гүйцэтгэл, санхүүжилт**

 4.1. Хөдөлгөөний эрчмийн тооллогын ажлын зардлыг жил бүрийн Монгол Улсын төсвийн тухай хуульд тусган Авто замын сангаас санхүүжүүлнэ.

4.2. Төлөвлөгөөт бус буюу ямар нэгэн хөрөнгө оруулалтын төсөлтэй холбоотойгоор хийгдэж буй тооллого, судалгааны ажлыг тухайн ажлын Захиалагч байгууллагын зардлаар хийж гүйцэтгэнэ.

4.3. Гүйцэтгэгч байгууллагууд улирал бүрийн тооллогыг тогтоосон хугацаанд хийснээс хойш 15 хоногийн дотор дүнг нэгтгэн боловсруулж, дараах шаардлагыг хангасан гүйцэтгэлийн тайланг тооллого хийсэн ажилтан, хариуцаж хийлгэсэн инженер, байгууллагын захирал, дарга нараар баталгаажуулан авто замын судалгаа, шинжилгээ хөгжлийн асуудал эрхэлсэн байгууллагад албан ёсоор ирүүлнэ. Үүнд:

- Хөдөлгөөний эрчмийн тооллогын маягтыг чиглэл тус бүрээр, өдөр бүрийн дүнг бүрэн нэгтгэж цаасаар болон компьютерт шивсэн файлын хамт байх;

- Аялал үүсэх, шингэх цэгийн судалгаа хийгдсэн тохиолдолд маягтыг чиглэлээр, өдөр бүрээр нэгтгэж цаасаар болон компьютерт шивсэн файлын хамт байх;

- Хөдөлгөөний эрчмийн тооллого, аялал үүсэх, шингэх судалгааны ажлыг газар дээр нь хийсэн гар ноорог /тооллогын эх материал/;

- Тооллогын цэгүүдэд ажиллаж байгаа өдрүүдийн /огноо бүхий/ фото зураг;

4.4. Тооллогын ажлыг санхүүжүүлэх хүсэлтийг тайлантай хамт ирүүлнэ.

4.5. Дагалдах албан бичиг, ажлын гүйцэтгэлийн тайлан, гар ноорог /эх материал/, гарын үсэг дутуу бол уг ажлыг хийгээгүйд тооцох бөгөөд тооллогын ажлыг тогтоосон хугацаанд бүрэн хийгээгүй болон чанаргүй гүйцэтгэсэн тохиолдолд санхүүжүүлэхгүй буюу ирсэн гүйцэтгэлийг тодорхой хэмжээгээр хасаж санхүүжүүлэх ба гүйцэтгэгч байгууллага өөрсдийн хөрөнгөөр дахин нөхөж гүйцэтгэнэ.

 4.6. Хяналтын тооллогын үр дүн тухайн цэг дээр хийгдсэн тооллогын үр дүнгээс 5%-аас их зөрсөн тохиолдолд тооллогын ажлын чанар шаардлага хангаагүй гэж үзэн тухайн цэгийг хариуцан тооллого явуулсан байгууллагын гүйцэтгэлд алданги, хариуцлага тооцно.

4.7. Гүйцэтгэгчээс шаардлага хангасан гүйцэтгэлийн тайлан ирүүлснээс хойш авто замын судалгаа, шинжилгээ хөгжлийн асуудал эрхэлсэн байгууллага ажлын 5 хоногийн дотор баталгаажуулж Захиалагчид хүргүүлнэ. Захиалагчаас санхүүжилт шилжсэний дараа ажлын 5 хоногийн дотор Гүйцэтгэгч байгууллагад шилжүүлнэ.

**ТАВ. Тооллого судалгааны ажлын нэгдсэн тайлан боловсруулалт**

5.1.Авто замын судалгаа, шинжилгээ хөгжлийн асуудал эрхэлсэн байгууллага нь тооллогын чанар, үнэн бодит байдлыг бүрэн хариуцах бөгөөд үр дүнг нэгтгэх, тайлан боловсруулах ажлыг хийж нэгдсэн тайланг Захиалагчид хүргүүлнэ.

5.2. Нэгдсэн тайланг цаасан хэлбэрээр 3%, цахим хэлбэрээр 2% хүлээлгэн өгнө.

5.3. Авто замын судалгаа, шинжилгээ хөгжлийн асуудал эрхэлсэн байгууллага нь нэгдсэн тайланг боловсруулахдаа тооллогын дүнд үндэслэн харьцуулалт, анализ, судалгаа хийж, хоногийн болон жилийн дундаж хөдөлгөөний эрчим, түүний өсөлт бууралтын хэмжээ, үндэслэл, шалтгаан, цаашдын төлөвийн талаарх таамаглал, гүйцэтгэх явцад тулгарсан асуудал, цэгийн байршил, тооллого гүйцэтгэх хугацааны талаарх санал, дүгнэлт, цаашид авах шаардлагатай арга хэмжээний санал зэргийг тусгасан байна.

5.4 Тооллогын дүн, тайланг хэрэглэгч, аж ахуйн нэгжийн хүсэлтээр төлбөртэйгээр өгч болно.

**ЗУРГАА. Хяналт, хариуцлага**

 6.1. Тооллого, судалгааны явц, тооллогын чанарт Гүйцэтгэгч байгууллагын удирдлага болон авто замын судалгаа, шинжилгээ хөгжлийн асуудал эрхэлсэн байгууллага, бүс хариуцсан хяналтын инженерүүд газар дээр нь хяналт тавина.

 6.2. Тооллогыг хангалтгүй хийх буюу тооллогын материалыг тогтоосон хугацаанаас хүндэтгэх шалтгаангүйгээр 15 хоногоос дээш хугацаагаар хэтрүүлсэн тохиолдолд холбогдох санхүүжилтийг олгохгүй.

6.3. Авто замын судалгаа, шинжилгээ хөгжлийн асуудал эрхэлсэн байгууллага нь нэгдсэн тайланг журамд заасан хугацаанд Захиалагчид ирүүлээгүй, тооллого судалгааны ажлын чанар хангалтгүй тохиолдолд тухайн байгууллагын жил тутмын ажлыг үнэлэх, байгууллага хоорондын ажил гүйцэтгэх гэрээг дүгнэх үед үнэлгээг бууруулах үзүүлэлт болгон авч үзэх бөгөөд гэрээнд заасны дагуу алданги тооцно.

6.4. Энэхүү журмыг зөрчсөн иргэн, хуулийн этгээдэд гэрээ болон Зөрчлийн тухай хуулийн холбогдох заалтын дагуу хариуцлага хүлээлгэнэ.

-оОо-

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  | “Улсын чанартай авто замд тээврийн хэрэгслийн  |
|  |  |  |  |  |  |  |  | хөдөлгөөний эрчмийн тооллого хийх журам”-ын  |
|  |  |  |  |  |  |  |  | 1 дүгээр хавсралт  |
| **ХӨДӨЛГӨӨНИЙ ЭРЧМИЙН ТООЛЛОГЫН МАЯГТ № ...** |
|  |  |  |  |  |  |  |  |  |  |  |  |  |
| АВТО ЗАМЫН ДУГААР: | ГҮЙЦЭТГЭГЧ БАЙГУУЛЛАГА: |
| АВТО ЗАМЫН ЧИГЛЭЛИЙН НЭР: | ТООЛЛОГО ЯВУУЛСАН ОН, САР, ӨДӨР  |
| ТООЛЛОГО ЯВУУЛСАН ЦЭГ: | ТООЛОГЧИЙН НЭР, АЛБАН ТУШААЛ: |
| ЧИГЛЭЛИЙН НЭР:  |  |
| \_\_\_\_\_\_\_\_\_\_\_\_\_\_\_\_\_\_\_-аас\_\_\_\_\_\_\_\_\_\_\_\_\_\_\_\_\_\_\_\_\_\_ хүртэл | Цаг агаарын байдал:  |
|  |  |  |  |  |  |  |  |  |  |  |  |  |
| Хугацаа, 24 цагаар | Суудлын машин | Бага оврын ачааны машин | Дунд оврын ачааны машин | Том оврын ачааны машин | Жижиг автобус | Том автобус | Тусгай зориулалтын маш/мех | Мотоцикл | НИЙТ ДҮН |
| Дан | Чиргүүлтэй | Дан | Чиргүүлтэй |
| ... -аас | ... хүртэл | 1 | 2 | 3 | 4 | 5 | 6 | 7 | 8 | 9 | 10 | 11 |
| 12:00 | 13:00 |   |   |   |   |   |   |   |   |   |   |   |
| 13:00 | 14:00 |   |   |   |   |   |   |   |   |   |   |   |
| 14:00 | 15:00 |   |   |   |   |   |   |   |   |   |   |   |
| 15:00 | 16:00 |   |   |   |   |   |   |   |   |   |   |   |
| 16:00 | 17:00 |   |   |   |   |   |   |   |   |   |   |   |
| 17:00 | 18:00 |   |   |   |   |   |   |   |   |   |   |   |
| 18:00 | 19:00 |   |   |   |   |   |   |   |   |   |   |   |
| 19:00 | 20:00 |   |   |   |   |   |   |   |   |   |   |   |
| 20:00 | 21:00 |   |   |   |   |   |   |   |   |   |   |   |
| 21:00 | 22:00 |   |   |   |   |   |   |   |   |   |   |   |
| 22:00 | 23:00 |   |   |   |   |   |   |   |   |   |   |   |
| 23:00 | 00:00 |   |   |   |   |   |   |   |   |   |   |   |
| 00:00 | 01:00 |   |   |   |   |   |   |   |   |   |   |   |
| 01:00 | 02:00 |   |   |   |   |   |   |   |   |   |   |   |
| 02:00 | 03:00 |   |   |   |   |   |   |   |   |   |   |   |
| 03:00 | 04:00 |   |   |   |   |   |   |   |   |   |   |   |
| 04:00 | 05:00 |   |   |   |   |   |   |   |   |   |   |   |
| 05:00 | 06:00 |   |   |   |   |   |   |   |   |   |   |   |
| 06:00 | 07:00 |   |   |   |   |   |   |   |   |   |   |   |
| 07:00 | 08:00 |   |   |   |   |   |   |   |   |   |   |   |
| 08:00 | 09:00 |   |   |   |   |   |   |   |   |   |   |   |
| 09:00 | 10:00 |   |   |   |   |   |   |   |   |   |   |   |
| 10:00 | 11:00 |   |   |   |   |   |   |   |   |   |   |   |
| 11:00 | 12:00 |   |   |   |   |   |   |   |   |   |   |   |
| **НИЙТ** |  |  |  |  |  |  |  |  |  |  |  |

|  |  |  |  |  |  |
| --- | --- | --- | --- | --- | --- |
|  |  |  |  |  | “Улсын чанартай авто замд тээврийн хэрэгслийн |
|  |  |  |  |  | хөдөлгөөний эрчмийн тооллого хийх журам”-ын |
|  |  |  |  |  | 2 дугаар хавсралт |
|  |  |  |  |  |  |  |  |  |
| **АЯЛАЛ ҮҮСЭХ, ШИНГЭХ ЦЭГИЙН СУДАЛГААНЫ МАЯГТ № ...** |
|  |  |  |  |  |  |  |  |  |
| АВТО ЗАМЫН ДУГААР: | ГҮЙЦЭТГЭГЧ БАЙГУУЛЛАГА: |
| АВТО ЗАМЫН ЧИГЛЭЛИЙН НЭР: | ТООЛЛОГО ЯВУУЛСАН ОН, САР, ӨДӨР  |
| ТООЛЛОГО ЯВУУЛСАН ЦЭГ: | ТООЛОГЧИЙН НЭР, АЛБАН ТУШААЛ: |
| ЧИГЛЭЛИЙН НЭР:  |  |  |
| \_\_\_\_\_\_\_\_\_\_\_\_\_\_\_\_\_\_\_-аас\_\_\_\_\_\_\_\_\_\_\_\_\_\_\_\_\_\_\_\_\_\_ хүртэл | Цаг агаарын байдал:  |
|  |  |  |  |  |  |  |  |  |
| № | Судалгаа авч буй цаг, минут | Тээврийн хэрэгслийн улсын дугаар | Тээврийн хэрэгслийн төрөл, марк | Анх гарсан аймаг, сум, суурин газрын нэр | Хүрэх газар /аймаг, сум, суурин газар/ | Суудлын тэрэг, автобусны зорчигчдын тоо | Ачааны машины тээвэрлэж буй ачааны төрөл, жин /тн/ | Замын нөхцөл байдал /сайн, муу, дэржигнүүртэй, халтиргаатай, нүхэн эвдрэлтэй г.м |
| 1 |   |   |   |   |   |   |   |   |
| 2 |   |   |   |   |   |   |   |   |
| 3 |   |   |   |   |   |   |   |   |
| 4 |   |   |   |   |   |   |   |   |
| 5 |   |   |   |   |   |   |   |   |
| 6 |   |   |   |   |   |   |   |   |
| 7 |   |   |   |   |   |   |   |   |
| 8 |   |   |   |   |   |   |   |   |
| 9 |   |   |   |   |   |   |   |   |
| 10 |   |   |   |   |   |   |   |   |
| 11 |   |   |   |   |   |   |   |   |
| 12 |   |   |   |   |   |   |   |   |
| 13 |   |   |   |   |   |   |   |   |
| 14 |   |   |   |   |   |   |   |   |
| 15 |   |   |   |   |   |   |   |   |
| 16 |   |   |   |   |   |   |   |   |
| 17 |   |   |   |   |   |   |   |   |
| 18 |   |   |   |   |   |   |   |   |
| 19 |   |   |   |   |   |   |   |   |
| 20 |   |   |   |   |   |   |   |   |
| ... |   |   |   |   |   |   |   |   |
|  | гэх мэтчилэн хүснэгтийг үргэлжлүүлэн бөглөх |